Drengen blev holdt op af tre mænd i sort tøj ved 23.13-tiden. De truede ham med bank til at udlevere mobiltelefon og tegnebog. Men det var tilsyneladende ikke nok for de tre. De slog den 16-årige med knytnæve i ansigtet og tog hans rygsæk. I rygsækken var en tablet. Rygsækken blev efterfølgende fundet tom i Østre Anlæg ikke langt fra det sted, hvor gaderøveriet skete. Politiet betegner episoden som gaderøveri og efterlyser samtidig de tre røvere. De betegnes alle som udenlandske af udseende formentlig fra Somalia, men de talte alle tre flydende dansk. Den 16-årige har beskrevet dem alle som værende mellem 16-18 år, spinkel af bygning, 180-185 cm, og de var alle iført sort tøj. Den ene havde desuden en kasket på af mærket Ralph Lauren.

Opsummering:
En 16-årig dreng blev fredag aften udsat for gaderøveri på Karolinelundsvej ved Shell i Aalborg.